jkorsvik/nowiki_second_scrape_merged huggingface dataset:
Jeong So-yeong

Jeong So-yeong (født 12. desember 1988) er en sørkoreansk handikappet bocciaspiller, som konkurrerer i klassen BC2, som er en av klassene for utøvere med cerebral parese. 


== Karriere ==
I Asia & South Pacific Boccia Championships 2009 kom hun på 4.-plass. Takayuki Hirose vant BC2-klassen i dette mesterskapet.Hun fikk sølv individuelt i klassen BC2 i Asian Para Games i 2010, der hun tapte 2-6 for Watcharaphon Vongsa i finalen. I VM i boccia samme år kom hun på 8.-plass individuelt, men var med på det sørkoreanske laget som vant gull i parkonkurransen i klassen BC1-2.I 2011 kom hun på 7.-plass i CPISRA Boccia World Cup 2011, der Abilio Valente vant klassen BC2. Ved utgangen av 2011 var hun rangert som nummer 3 i verden i sin klasse.I Paralympiske sommerleker 2012 i London fikk hun én bronsemedalje; hun fikk bronse individuelt i klassen BC2. Hun tapte 2-5 for Yan Zhiqiang i semifinalen, men vant 5-1 over Kai Zhong i bronsefinalen. Hun deltok også i lagkonkurransen, der Sør-Korea ble slått ut av Kina i kvartfinalen.


== Referanser ==


== Eksterne lenker ==
Profil hos IPC
London 2012 - So-Yeong Jeong
London 2012 - Athletics - Boccia (resultater PL 2012)
Platysphinx

Platysphinx er en slekt av sommerfugler som tilhører familien svermere (Sphingidae).


== Utseende ==
Store (vingespenn 100-135 millimeter), langvingede, lyst brunlige eller grønnlige svermere.
Et godt kjennetegn er at bakvingen har en oval, svart flekk ved roten.


== Levevis ==
Larvene lever på busker og trær i erteblomstfamilien.


== Utbredelse ==
Artene er utbredt i tropisk Afrika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien svermere, Sphingidae
Underfamilien Smerinthinae
Gruppen Smerinthini
Slekten Platysphinx Rothschild & Jordan, 1903
Platysphinx bouyeri Haxaire & Bompar 2004
Platysphinx constrigilis (Walker 1869)
Platysphinx dorsti Rougeot 1977
Platysphinx phyllis Rothschild & Jordan 1903
Platysphinx piabilis (Distant 1897)
Platysphinx stigmatica (Mabille 1878)
Platysphinx vicaria Jordan 1920
Platysphinx zabolichus Haxaire & Melichar 2007


== Kilder ==
Markku Savela's Lepidoptera and some other life forms: Sjekkliste over artene. Hentet 24.10. 2012.


== Eksterne lenker ==
(en) Platysphinx i Encyclopedia of Life 
(en) Platysphinx i Global Biodiversity Information Facility 
(en) Platysphinx hos NCBI 
(en) Kategori:Platysphinx – bilder, video eller lyd på Wikimedia Commons 
Platysphinx – detaljert informasjon på Wikispecies 
African Moths - Platysphinx constrigilis [1]
Bilder av artene
Ax 3 Domaines

Ax 3 Domaines eller Ax-Bonascre er et vintersportssted i Pyreneene, som ligger i de departementet Ariège. Det ligger 30 km unna grensen i sør til Andorra, og 120 km unna Toulouse i nord. 
Stedet er i tillegg til å være kjent som vintersportssted, kjent som en av fjellene som Tour de France har hatt målgang på. Under 100-årsjubileet til Tour de France i 2013 vil den åttende etappen ha målgang her. 


== Eksterne lenker ==
(en) Ax-3 Domaines – kategori av bilder, video eller lyd på Commons 
Ax-Ski Arkivert 6. juni 2012 hos Wayback Machine.
Offisiell turistside
Hallonnäs

Hallonnäs (finsk: Vattuniemi) utgjør den sydligste spissen av Drumsö og huser hovedsakelig boliger, men også noe industri, kontorer og kommersielle områder. Vattuniemi ble bygget ut i 1950-årene som et industriområde. Siden 1970-tallet har området endret seg vesentlig siden flere industri og kontor bygninger har blitt revet og erstattet med bolighus. Utbyggingen har fortsatt inn i 2000-tallet. I dag, er prisene på boliger i Hallonnäs høy og området et svært populært boligområde.
K-1 Attack

K-1 Attack er en sportsbil fra den slovakiske bilprodusenten K-1 Engineering. Firmaet ble grunnlagt i Bratislava av designer Juraj Mitro og entreprenør Dick Kvetňanský. Bilene blir laget for hånd i Devínska Nová Ves. Den første K-1 Attack Roadsteren kom ut fra verkstedet i 2002. Før produserte firmaet roadsteren som en Kit car. Bilen er en todørs, toseters roadster med avtagbart tak. Toppfart var fra fabrikk elektronisk begrenset til 250 km/t. Firmaet leveres sportsbilen med en 6-trinns manuell girkasse. Attack veier omkring 992 kilo, og klarte 0-100 km/t på 4,9 sekunder. 


== Spesifikasjoner ==
Motor: Ford Mondeo ST220 - 3.0 liter (2 967 ccm) V6
Kraftoverføring: 6-trinns, manuell girkasse.
Effekt: 242 hk ved 7 000 o/min
Dreiemoment: 300 Nm ved 6 500 o/min
Akselavstand: 2 430 mm
Lengde: 4 055 mm
Høyde: 1 120 mm
Bredde: 1 900 mm
Vekt: 992 kilo
Toppfart: Toppfart var elektronisk begrenset til 250 km/t
0-100 km/t: 4.9 sek.


== Eksterne lenker ==
(en) K1 Attack – kategori av bilder, video eller lyd på Commons K-1 Attack hos e24.no
K-1 Attack Roadster Video hos youtube.com
Takayuki Hirose

Takayuki Hirose (født 31. august 1984) er en japansk handikappet bocciaspiller, som konkurrerer i klassen BC2, som er en av klassene for utøvere med cerebral parese. 
Hans CP-skade er medfødt, og han begynte med boccia i 2003. 


== Karriere ==
Hirose deltok ved Paralympiske sommerleker 2008, men gikk ikke videre fra gruppespillet der. Også i lagkonkurransen ble Japan slått ut i gruppespillet, der de møtte Norge og Portugal. 
Ved Asia & South Pacific Boccia Championships 2009 kom han på 1.-plass, foran Hoi Ying Kwok og Chee Hoong Lee.Han kom på 6.-plass individuelt i klassen BC2 ved Asian Para Games i 2010. Ved VM i boccia samme år kom han på 21.-plass. I 2011 kom han på 12.-plass ved CPISRA Boccia World Cup 2011, der Abilio Valente vant klassen BC2. Ved utgangen av 2011 var han rangert som nummer 14 i verden i sin klasse.Ved Paralympiske sommerleker 2012 i London ble han slått ut i 8.-delsfinalen, der hun tapte 0-8 for Nigel Murray, etter at han vant den første kampen sin 12-0. Hun deltok også i lagkonkurransen, der Japan ble slått ut av Portugal i kvartfinalen. Han deltok ved Asian Para Games 2015, og kom der på 8.-plass i klassen BC2 individuelt, og deltok også på Japans lag som kom på 6.-plass i lagkonkurransen i klassen BC1-2. Han var rangert på 7.-plass på verdensrankingen i sin klasse i november 2015.
Han deltok ved VM i boccia 2016 (individuelt), der han kom på 19.-plass i BC2. Japan fikk sølv i lagkonkurransen i klassen BC1-2 ved Paralympiske sommerleker 2016, der de tapte 4-9 for Thailand i finalen. 


== Referanser ==


== Eksterne lenker ==
Profil hos IPC
Rio 2016 - Takayuki Hirose
London 2012 - Takayuki Hirose
London 2012 - Athletics - Boccia (resultater PL 2012)
Loch Rannoch

Loch Rannoch (Skotsk-gælisk: Loch Raineach) er en innsjø i Perth and Kinross, Skottland.
Innsjøen er mer enn 15 km og ligger øst-vest med en gjennomsnittlig bredde på ca 1 km. Sjøens østre utløp ved den vesle landsbyen Kinloch Rannoch danner starten på elven River Tummel og langs den sydlige bredden finner en Tay Fores Park. Utmarken Rannoch Moor strekker seg mot vest og var en del av Caledonian Forest som gikk over store deler av nordre Skottland. Dette vises ved funn av furustubber av Scots Pine som er konservert i myrområder av heiene. 
Området rundt innsjøen er sterk avskoget og har i dag mye gressmark.
Innsjøen og omgivelsene er populære friluftsområder som innbyr til sportsfiske og fotturer.
Barberskum

Barberskum er et stoff som påføres på ansiktet eller hvor enn håret man ønsker å barbere vokser, for å gi smøring og unngå kutt under barbering. Barberskum er ofte kjøpt i en sprayboks, men kan også kjøpes i boks eller på tuber. Barberskum i en sprayboks er ofte skum eller gel. Kremer som er i tuber eller bokser blir ofte brukt med en barberkost til å produsere et fyldig skum (oftest brukt i våt barbering). Kremen selv består vanligvis av en blanding av olje, såper, surfaktanter og vann eller alkohol, produsert under nøye kontrollerte betingelser for å sikre riktig pH og konsistens.


== Historie ==
En tidlig form for barberskum er dokumentert i Sumer rundt år 3000 f.Kr.. Dette stoffet kombinert alkalier fra trevirke og animalsk fett og ble påført skjegget som en forberedelse til barbering. Fram til begynnelsen av det 20. århundre ble stykker med hardt barbersåpe ble anvendt. Senere ble tuber som inneholdt oljer og mild såpe solgt. Nyere kremer som ble introdusert i 1940-årene produsert verken skum eller trengte børster for å påføres, ofte referert til som børsteløse kremer. Såper brukes ved å fukte en barberkost, som er laget av enten villsvinhår eller grevlinghår, og ved å virvle børsten på såpestykket og deretter ssmøre det ut i ansiktet med børsten. Børsteløse kremer produserer ikke et skum, og dermed fjernes evnen til å beskytte huden mot kutt. Tradisjonelle såper er fortsatt tilgjengelig i dag fra slike produsentene som The Art of Shaving, Crabtree og Evelyn og Geo. F. Trumper.
Den første sprayboksen med trykksatt barberskum ble introdusert av Carter-Wallace i 1949. I det påfølgende tiåret ble denne formen markedsledene i USA og utgjorde to tredjedeler av det amerikanske markedet for barberings preparater. Gassen i barberskum beholdere inneholdt opprinnelig klorfluorkarboner (KFK), men dette stoffet ble etter hvert i økende grad antatt å være skadelig for jordens ozonlag. Dette førte til restriksjoner og eller reduksjoner i bruken av KFK som drivgass. 
All bruk av KFK ble forbud i slutten av 1970 og utover. Gassformig hydrokarbon i drivgassen slik som blandinger av pentan, propan, butan og isobutan kunne brukes istedenfor KFK. På grunn av den store andelen av vann i trykksatt barberskum var risikoen fra normalt brennbare hydrokarboner redusert. Logikken bak en barberskum på sprayboksen er dette: ved å ha barberskum på sprayboks i stedet for krem eller såpe kan personen som barberer seg spare tid ved ikke å måtte smøre seg med krem eller såpe for å bygge opp skum. Selv om dette er sant, er det hevdet at denne metoden fjerner mye av den opprinnelige hensikten bak kremen og eller såpen i prosessen. Barberskum på sprayboks eneste formål er å smøre ansiktet slik at knivbladene kan kutte hårene effektivt.
I 1970 ble barbering gel på sprayboks utviklet. I 1993 patenterte The Procter & Gamble Company en etter-skummende gel blanding som omdanner gelen til et skum etter påføring på huden, som kombinerer egenskapene av både skum og geleer.


== Se også ==
Barbermaskin
Jose Carlos Chagas de Oliveira

Jose Carlos Chagas de Oliveira (født 4. august 1977) er en brasiliansk handikappet bocciaspiller, som konkurrerer i klassen BC1, som er en av klassene for utøvere med cerebral parese. 


== Karriere ==
De Oliveira deltok i VM i 2006, der han kom på 30.-plass, og World Cup 2007, der han kom på 39.-plass. I 2010 kom han på 15.-plass i VM i boccia, og året etter fikk han bronse i Parapanamerikanske leker 2011 i Guadalajara. Dette gjorde at han var rangert som nummer 11 i verden i klassen BC1 ved utgangen av 2011.I de Paralympiske sommerleker 2012 i London kom han på 4.-plass individuelt i klassen BC1. Han slo Myeong-Su Kim 7-1 i kvartfinalen, men tapte 2-5 for Pattaya Tadtong i semifinalen. Bronsekampen tapte han 4-6 for Roger Aandalen. Han deltok også i lagkonkurransen, der Brasil ble slått ut av Thailand i kvartfinalen. 


== Referanser ==


== Eksterne lenker ==
(en) London 2012 - Jose Carlos Chagas de Oliveira
(en) London 2012 - Athletics - Boccia (resultater PL 2012)
(en) Toronto 2015 - Jose Carlos Chagas
Theodoli

Theodoli kan vise til:

Augusto Theodoli (1819, Roma  –  1892, Roma), kardinal i den katolske kirke
Gregorio Theodoli (?, Forlì  –  1227, Anagni), kardinal i den katolske kirke
Mario Theodoli (1580, Roma  –  1650, Roma), kardinal i den katolske kirke
Malo Gusto

Malo Gusto (født 19. mai 2003) er en fransk fotballspiller som spiller for Olympique lyonnais, på lån fra den engelske klubben Chelsea.


== Referanser ==


== Eksterne lenker ==
(fr) Malo Gusto – LÉquipe 
(en) Malo Gusto – Transfermarkt 
(en) Malo Gusto – WorldFootball.net 
(en) Malo Gusto – Soccerbase.com 
(en) Malo Gusto – FootballDatabase.eu 
(en) Malo Gusto – Soccerway 
(en) Malo Gusto – PlaymakerStats.com 
(en) Malo Gusto – FBref 
(es) Malo Gusto – as.com
Ursula (krater)

Ursula er et stort krater på uranusmånen Titania. Krateret har en diameter på ca. 135 km og er avskåret av Belmont Chasma. Navnet kommer etter attendent på William Shakespeares komedie Stor ståhei for ingenting.


== Noter og referanser ==
Noter
Referanser


== Eksterne lenker ==
(en) Ursulas oppslag i Gazetteer of Planetary Nomenclature
Liste over Tysklands arbeids- og sosialministre

Tysklands arbeidsministerium (tysk: Bundesministerium für Arbeit und Soziales) er et departement i Tysklands føderale regjering.


== Arbeidsministre siden 1949 ==


== Referanser ==


== Eksterne lenker ==
(de) Offisielt nettsted 
(en) Bundesministerium für Arbeit und Soziales – kategori av bilder, video eller lyd på Commons
Miljacka

Miljacka er en elv i Bosnia-Hercegovina som renner gjennom Sarajevo, og er nært knyttet til byen. Miljacka er en av sideelvene til Bosna, og har sitt utspring nær landsbyen Pale flere kilometer øst for Sarajevo.
Miljacka dannes av de to mindre elvene, Paljanska Miljacka elven og Mokranjska Miljacka. Paljanska Miljacka er en tretten kilometer lang elv med kilde rundt ti kilometer øst fra byen Pale, under bakken av fjellet Jahorina nær Begovina (1010 moh.) Mokranjska Miljacka er en 21 kilometer lang elv med kilde i en stor hule som ennå ikke er utforsket, i nærheten Kadino Selo landsbyen på 1135 moh under Romanija-fjellene. Miljacka renner hovedsakelig fra øst mot vest. Miljacka er en ganske liten elv, kun 38 kilometer lang med gjennomsnittlig vannføring på 5,7 m³/s ved Sarajevo sentrum. På grunn av sin dårlige vannføring er Miljacka kjent for sin til tider særegne lukt og brunt vann. 
Flere kjente broer spenner over elven, inkludert den skåkalte latinske broen som er best kjent for skuddene i Sarajevo den 28. juni 1914 hvor den østerriksk-ungarske erkehertugen Franz Ferdinand og hans ektefelle Sophie von Hohenberg ble myrdet av Gavrilo Princip. Det var på grunn av den lave vannstanden at den første attentatmannen ble fanget da han hoppet i elven, som kun viste seg å være ti centimeter dyp. Det er også en bro tegnet av Gustave Eiffel, som bygde Eiffeltårnet. Totalt er det 22 broer over Miljacka.
Amadeus IT Group

Amadeus' teknologiske løsninger benyttes av de fleste aktørene innenfor den norske reiselivsnæringen til bestilling av flybilletter, hotellopphold, leiebil m.m. Bookingsystemet er en av mange tjenester som selskapet Amadeus IT Group tilbyr.
Amadeus IT Group driver transaksjons-prosesser for den globale reiselivsnæringen. Selskapet er strukturert rundt to viktige områder - Amadeus' globale distribusjonssystem og Amadeus' IT løsninger. Amadeus tilbyr søk, prising, booking, billettering og andre behandlingstjenester i sanntid for reisetilbydere og reisebyråer gjennom sitt distribusjonssystem. Gjennom sine IT løsninger tilbyr Amadeus også reiselivsbedrifter programvaresystemer som automatiserer prosesser som reservasjoner, lagerstyring og kontroll over flyavganger.
Gruppen behandlet 850 millioner fakturer-bare transaksjoner i 2010,  og tilbyr tjenester til flyselskaper, hoteller, turoperatører, forsikringsselskaper, bilutleie, jernbaneselskaper, fergeselskaper og cruise linjer, reisebyråer og direkte til individuelle reisende.
Amadeus har kontor i Madrid, Spania (hovedkontor og markedsføring), Sophia Antipolis, Frankrike (produktutvikling) og Erding, Tyskland (datasentralen) samt regionale kontorer i Miami, Buenos Aires, Bangkok og Dubai . På markedsnivå opprettholder Amadeus kundevirksomheten gjennom 173 lokale Amadeus Commercial organisasjoner (ACOS) som dekker 195 land. Amadeus-gruppen sysselsetter 10170 ansatte på verdensbasis.


== Referanser ==


== Eksterne lenker ==
Offisielt nettsted 
(en) Amadeus IT Group – kategori av bilder, video eller lyd på Commons
Costabissara

Costabissara er en italiensk kommune i provinsen Vicenza i Veneto. Kommunen har 7 386 innbyggere.


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Costabissara – kategori av bilder, video eller lyd på Commons
Pale (Bosnia-Hercegovina)

Pale (kyrillisk: Пале) er en by og en kommune i Republika Srpska i Bosnia-Hercegovina. Pale ligger sørøst for Bosnias hovedstad Sarajevo. Kommunen Pale er en av de seks kommunene i Istočno Sarajevo (Øst-Sarajevo) i Republika Srpska. Foreløpige tall fra folketellingen i 2013 viste at Pale hadde 22 282 innbyggere.


== Rolle under krigen i Bosnia ==
I løpet av 1991 og 1992 når spenningen i oppløpet til krigen i Bosnia steg, ble Pale regionen et administrativt senter av den gryende utbryterstaten Republika Srpska. Pale forble et senter for aktivitetene til de serbiske styrkene under beleiringen av Sarajevo.
Byen ble det administrative hovedkvarter den bosnisk-serbiske regjeringen, mens Banja Luka ble den de facto hovedstaden i Republika Srpska. Pale forble et viktig kulturelt senter med en samling av kulturelle og informasjonsmessige institusjoner som nyhetsbyrået Srna, TV stasjonen Canal S, avisene «Javnost» og «Ognjisto» basert der. Etter Dayton-avtalen og slutten av krigen gikk byen tilbake til en slags normal tilstand. Grunnloven av Republika Srpska fastsetter at Sarajevo er hovedstaden i Republika Srpska, som ble anerkjent som en enhet i Bosnia og Hercegovina av Dayton-avtalen, men den administrative i Republika Srpska er fremdeles «de facto» Banja Luka.


== Referanser ==


== Eksterne lenker ==
Offisielt nettsted 
(en) Pale – kategori av bilder, video eller lyd på Commons
Máze Idrettslag

Máze Idrettslag holder til i Masi (nordsamisk: Máze) i Kautokeino kommune i Finnmark. Det ble stiftet 20. august 1949 under navnet Idrettslaget «Solglimt». Laget har avdelinger for fotball, innebandy, ski og volleyball, og har tidligere også drevet med reinkappkjøring.
Sammen med Alta IF arrangerer Máze IL turrennet Bæskadesrennet. Máze IL sto utenfor arrangementet noen år, men har vært tilbake som medarrangør siden 2013. Klubben hadde sist seniorlag i fotball for menn i 2005. Hjemmebanen i fotball er Masi grusbane.


== Kilder ==
Máze Idrettslag: IL «Solglimt» - Máze IL 50 år 1949-1999. Máze Idrettslag 1999 (digitalisert av Nasjonalbiblioteket)
Hjemmeside hos Speaker.no (besøkt 26. mai 2014)
Altaposten: - Vil plage han Viggo så lenge jeg kan (17. april 2013, besøkt 26. mai 2014)
Norges Fotballforbund: Masi IL (besøkt 26. mai 2014)
Terminlister og tabeller hos Norges Fotballforbund (besøkt 25. mai 2014)
Liste over fotballklubber i Arbeidernes Idrettsforbund

Listen tar utgangspunkt i klubber som deltok i Arbeidermesterskapet i fotball mellom 1924 og 1939. 
Etter krigen, da AIF gikk inn i Norges Idrettsforbund, ble disse klubbene enten nedlagt, 
innmeldt i Norges Fotballforbund eller slått sammen med andre klubber.
Noen klubber måtte også endre navn. Ved sammenslutningen mellom Landsforbundet og AIF ble det bestemt at det skulle ryddes opp i navnelikheter blant klubbene. Det fantes mange klubber rundt omkring i landet med navn som Brann, Djerv, Falk, Fram, Grane, Kvikk, Lyn, Odd, Sparta, Sprint, Trygg, Uredd og Ørn. Norges Idrettsforbund begynte i 1946 å tilskrive alle klubber som hadde samme navn som en eldre klubb, med henstilling til klubben om å endre navnet.


== Liste over fotballklubber i Arbeidernes Idrettsforbund ==
Årstall for klubbens stiftelse, innmelding i AIF og hva som skjedde med klubben etter krigen, er angitt der dette er kjent.


== Referanser ==


== Kilder ==
Arne Brustad (red.) (1952–1953). Aktive fotballspillere I-II. Oslo: Idrettsforlaget.
Tre Valli Varesine

Tre Valli Varesine er et italiensk endagsritt i landeveissykling som arrangeres hvert år i august. Rittet har blitt arrangert siden 1919. Rittet er av UCI klassifisert med 1.HC og er en del av UCI Europe Tour. 


== Vinnere ==


== Eksterne lenker ==
Offisielt nettsted
Monteviale

Monteviale er en italiensk kommune i provinsen Vicenza i Veneto. Kommunen har 2 725 innbyggere (2013).


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Monteviale – kategori av bilder, video eller lyd på Commons
Lauritz Abrahamsen

Lauritz Abrahamsen (født 22. juli 1916, død 20. april 2008) var en norsk fotballspiller fra Stavanger. Abrahamsen ble en backlegende som spilte i Viking Fotballklubb i perioden 1934–1954. 
Lauritz Abrahamsen spilte 374 A-kamper for Viking i sin lange fotballkarriere og innehar den rekorden for flest kamper uten mål som utespiller i klubben. Han debuterte for de mørkeblå i 1934 og fikk spille fast som back i forsvarsrekken i fra 1935. I tiden før krigen, mellom 1934 og 1940, spilte han hele 129 kamper for Viking. I okkupasjonstiden ble det ikke spilt offisielle kamper, men Abrahamsen fortsatte sin Viking-karriere da freen kom i 1945. Karrierens høydepunkt var nok da han ble cupmester med Viking, historiens første norgesmesterskap for klubben, etter 2-1-seieren over Lillestrøm på Ullevaal 1953. Abrahamsen la opp som fotballspiller i 1954 etter 20 år i klubben, men hadde i ettertid en rekke verv i Viking. Han mottok fortjenestemedalje fra klubben i 1953 og 20 års aktiv-medalje i 1955. I 2001 ble han Æresmedlem i Viking. Den tidligere Viking-spilleren gikk bort nær 92 år gammel søndag 20. april 2008 og han ble æret med ett minutts stillhet på Viking Stadion foran oppgjøret mot Vålerenga uken etter.


== Eksterne lenker ==
Spillerproofil på viking-fk.no
Artikkel i Stavanger Aftenblad
M.F.11

Marinens Flyvebaatfabrikk M.F.11 var en treseters enmotors todekker, benyttet av Marinens flygevåpen som rekognoseringsfly fram til kampene i Norge våren 1940.


== Utvikling og produksjon ==
Det siste Hansa Brandenburg W.33 forlot fabrikken i 1929. Da var det allerede klart at denne flytypen trengte en etterfølger. Marinens flyvebaatfabrikk fikk samme år som oppdrag å designe og produsere et nytt rekognoseringsfly for Marinen. Konstruktøren, kaptein Johan Høver brukte nesten et år på å utarbeide et konsept, og i oktober 1930 ble konstruksjonen godkjent for produksjon. Opprinnelig ønsket flygerne et monoplan, men det viste seg at det i så fall ville få et for langt vingespenn til å passe inn i datidens standard hangarer. Det ble derfor nødvendig å konstruere det som biplan (dobbeltdekker).
Det første flyet, F.300, fløy for første gang den 29. september 1931. Det ble bygd i alt 29 fly av denne typen. De 14 første flyene ble utstyrt med engelske Armstrong Siddeley Panther II radialmotorer. I 1934 kjøpte Norge lisens for produksjon av disse motorene, og de resterende flyene fikk motorer produsert ved Marinens Minevesen i Horten. Disse motorene var håndlagde, og viste seg å være bedre og mer pålitelige enn de engelske serieproduserte.


== M.F.11 i norsk tjeneste ==


=== Førkrigstiden ===
Flyet ble tatt i bruk av Marinen i 1932, og ble straks tatt i bruk ved forskjellige oppdrag langs hele kysten. Etter krigsutbruddet i 1939 ble det brukt i alle større våpenøvelser, søk etter miner og savnede skip, og generell rekognoserings- og patruljevirksomhet. På dette tidspunktet var man blitt klar over at flytypen begynte å bli umoderne, og Marinen bestilte den 8. mars 1940 24 Northrop N-3PB som var ment å skulle på sikt erstatte M.F.11. Ingen av disse flyene ble levert før invasjonen den 9.april 1940.


== Kampene i 1940 ==
M.F.11 ble brukt flittig under den tyske invasjonen og i de påfølgende kampene. Stort sett ble det værende i observasjons- og kommunikasjonsrollen. I de få tilfellene flyene kom i direkte konfrontasjon med tyske styrker gjorde den lave hastigheten at M.F.11 var meget utsatt for fiendtlig ild. Et unntak var et vellykket oppdrag i Sogn der mineleggerne KNM Tyr og KNM Uller, som var overtatt av tyskerne, ble bombet av to M.F.11-fly.


== M.F.11 i Finland ==
Ved kampenes opphør fikk flygerne ordre om å hindre tyskerne i å få tak i flyene. Flere evakuerte til Storbritannia, men en Heinkel He 115 og tre M.F.11 så ingen andre muligheter enn å ta seg over til Finland. Der ble alle flyene tatt i bruk av det finske flyvåpenet. To av flyene overlevde krigen, og ble tilbudt solgt til Norge henholdsvis i 1948 og 1950. Det var imidlertid ingen interesse for å overta flyene, og de ble hugget opp i Finland.